CELEX: 62019CA0025
Language: bg
Date: 2020-02-27 00:00:00
Title: Дело C-25/19: Решение на Съда (осми състав) от 27 февруари 2020 г. (преюдициално запитване от Sąd Okręgowy w Poznaniu — Полша) — Corporis sp. z o.o./Gefion Insurance A/S (Преюдициално запитване — Директива 2009/138/ЕО — Представителство на общо застрахователно предприятие — Представител, установен на територията на страната — Връчване на документи — Получаване на документа за образуване на съдебното производство — Регламент (ЕО) № 1393/2007 — Неприложимост)

27.4.2020   
            
            
               BG
            
            
               Официален вестник на Европейския съюз
            
            
               C 137/22
            
         
      Решение на Съда (осми състав) от 27 февруари 2020 г. (преюдициално запитване от Sąd Okręgowy w Poznaniu — Полша) — Corporis sp. z o.o./Gefion Insurance A/S
      (Дело C-25/19) (1)
      
      (Преюдициално запитване - Директива 2009/138/ЕО - Представителство на общо застрахователно предприятие - Представител, установен на територията на страната - Връчване на документи - Получаване на документа за образуване на съдебното производство - Регламент (ЕО) № 1393/2007 - Неприложимост)
      (2020/C 137/29)
      Език на производството: полски
      
         Запитваща юрисдикция
      
      Sąd Okręgowy w Poznaniu (Окръжен съд Познан)
      
         Страни в главното производство
      
      
         Жалбоподател: Corporis sp. z o.o.
      
         Ответник: Gefion Insurance A/S
      
         Диспозитив
      
      Член 152, параграф 1 от Директива 2009/138/ЕО на Европейския парламент и на Съвета от 25 ноември 2009 година относно започването и упражняването на застрахователна и презастрахователна дейност (Платежоспособност II) във връзка с член 151 от нея и със съображение 8 от Регламент (ЕО) № 1393/2007 на Европейския парламент и на Съвета от 13 ноември 2007 година относно връчване в държавите членки на съдебни и извънсъдебни документи по граждански или търговски дела („връчване на документи“) и за отмяна на Регламент (ЕО) № 1348/2000 на Съвета трябва да се тълкува в смисъл, че назначаването на представител в приемащата държава членка от общо застрахователно предприятие включва и овластяването на този представител да получи документ за започване на съдебно производство относно обезщетение за вреди от пътнотранспортно произшествие.
      
         (1)  ОВ C 164, 13.5.2019 г.